pythainlp/thaigov-v2-corpus-22032023 huggingface dataset:
วันจันทร์ที่ 1 พฤศจิกายน 2564
วธ.ปลุกกระแสโขน-โขนร่วมสมัยสำหรับคนรุ่นใหม่ เชิญชวนนักเรียน นักศึกษา ประชาชนชมการแสดงโขนรูปแบบร่วมสมัย 14-15 พ.ย. นี้ ณ ลิโด้คอนเน็คท์ กรุงเทพฯ พร้อมเปิดตัวหนังสือ “เกร็ดโขน”
วธ.ปลุกกระแสโขน-โขนร่วมสมัยสำหรับคนรุ่นใหม่ เชิญชวนนักเรียน นักศึกษา ประชาชนชมการแสดงโขนรูปแบบร่วมสมัย 14-15 พ.ย. นี้ ณ ลิโด้คอนเน็คท์ กรุงเทพฯ พร้อมเปิดตัวหนังสือ “เกร็ดโขน”
วธ.ปลุกกระแสโขน-โขนร่วมสมัยสำหรับคนรุ่นใหม่ เชิญชวนนักเรียน นักศึกษา ประชาชนชมการแสดงโขนรูปแบบร่วมสมัย 14-15 พ.ย. นี้ ณ ลิโด้คอนเน็คท์ กรุงเทพฯ พร้อมเปิดตัวหนังสือ “เกร็ดโขน” 20 พ.ย. นี้ สืบสาน รักษา ต่อยอดงานศิลปวัฒนธรรมของชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายสืบสาน รักษา ต่อยอดงานศิลปวัฒนธรรมของชาติอย่างยั่งยืนและส่งเสริมและพัฒนาความสัมพันธ์ทางวัฒนธรรมกับต่างประเทศเพื่อนำความเป็นไทยสู่สากล ดังนั้น วธ.ร่วมกับสถานเอกอัครราชทูตสาธารณรัฐฝรั่งเศสประจำประเทศไทยและหน่วยงานต่างๆ เช่น สมาคมฝรั่งเศสแห่งประเทศไทย สมาคมสยาม จัดโครงการพัฒนาองค์ความรู้โขนและเผยแพร่ในระดับสากลแบบร่วมสมัย โดยมีท่านผู้หญิงสิริกิติยา เจนเซน เป็นประธานที่ปรึกษาโครงการฯ ซึ่งโครงการฯมีกิจกรรมประกอบด้วยการจัดฉายสารคดีโขน วันที่ 3 พฤศจิกายน 2564 ณ สมาคมฝรั่งเศสแห่งประเทศไทย การแสดงร่วมสมัย School of Ganesh โดยศิลปินจากสำนักการสังคีต กรมศิลปากร นักแสดงจากคณะ 18monkeysdancetheatre สถาบันบัณฑิตพัฒนศิลป์ และนักเต้นจาก Conservatoire National Superieur Musique et Danse de Lyon สาธารณรัฐฝรั่งเศส แบ่งเป็น 3 รอบ ได้แก่ รอบแขกรับเชิญ วันที่ 12 - 13 พฤศจิกายน 2564 รอบนักเรียน นักศึกษา วันที่ 14 พฤศจิกายน 2564 และรอบบุคคลทั่วไป วันที่ 15 พฤศจิกายน 2564 ณ ลิโด้คอนเน็คท์ กรุงเทพฯ
รัฐมนตรีว่าการกระทรวงวัฒนธรรม กล่าวอีกว่า นอกจากนี้ มีการสัมมนาเชิงวิชาการหัวข้อ “เกร็ดดนตรีสำหรับการแสดงโขน : การออกแบบเสียงในการแสดงด้วยแนวคิด Minimalism โดยรศ.ดร.พรประพิตร์ เผ่าสวัสดิ์และผู้เชี่ยวชาญด้านดนตรีไทย สำนักการสังคีต กรมศิลปากรและหัวข้อ Why do they sing? โดยท่านผู้หญิงสิริกิติยา เจนเซนและศาสตราจารย์เกียรติคุณ ดร.เจตนา นาควัชระ การฉายสารคดีเกร็ดโขนและเปิดตัวหนังสือเกร็ดโขน (Miscellany of khon) วันที่ 20 พฤศจิกายน 2564 เวลา 14.00 - 19.30 น. ณ สยามสมาคม กรุงเทพฯ ซึ่งวธ.ขอเชิญชวนนักเรียน นักศึกษาและประชาชน เข้าร่วมกิจกรรมโครงการฯ เพื่อศึกษาเรียนรู้เกี่ยวกับโขนและชมการแสดงโขนแบบร่วมสมัย โดยทุกกิจกรรมปฏิบัติตามมาตรการป้องกันโรคโควิด-19 อย่างเคร่งครัด ทั้งนี้ รูปแบบกิจกรรมอาจปรับตามความเหมาะสมโดยพิจารณาจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หากมีผลกระทบจากโรคโควิด-19 จะจัดกิจกรรมต่างๆในรูปแบบออนไลน์แทน โดยเผยแพร่ผ่านช่องทาง Facebook Page และหน่วยงานที่ร่วมดำเนินโครงการฯ เช่น วธ. สถานเอกอัครราชทูตสาธารณรัฐฝรั่งเศสประจำประเทศไทย สมาคมฝรั่งเศสแห่งประเทศไทยและสมาคมสยาม
วันพุธที่ 3 สิงหาคม 2565
โฆษกรัฐบาลเผย "นายกฯ" ติดตามแนวโน้มสถานการณ์โควิด -19  ทั่วโลก สัปดาห์นี้อัตราตัวเลขผู้ติดเชื้อรายใหม่ทั่วโลกค่อนข้างคงที่ สอดคล้องกับตัวเลขผู้ป่วยในประเทศไทย
โฆษกรัฐบาลเผย "นายกฯ" ติดตามแนวโน้มสถานการณ์โควิด -19  ทั่วโลก สัปดาห์นี้อัตราตัวเลขผู้ติดเชื้อรายใหม่ทั่วโลกค่อนข้างคงที่ สอดคล้องกับตัวเลขผู้ป่วยในประเทศไทย ย้ำมาตรการ 2U คือ Universal Prevention และ Universal Vaccination
วันนี้ (3 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามแนวโน้มสถานการณ์โควิด -19 ซึ่งภาพรวมทั่วโลกมีผู้ติดเชื้อเพิ่มขึ้นจากเมื่อ 2 - 3 สัปดาห์ ขณะที่ในสัปดาห์นี้อัตราตัวเลขผู้ติดเชื้อรายใหม่ทั่วโลกค่อนข้างคงที่ ซึ่งสอดคล้องกับตัวเลขผู้ป่วยในประเทศไทย ประกอบกับช่วงที่ผ่านมีวันหยุดยาวหลายวัน ประชาชนเดินทางกลับบ้านจำนวนมาก ต้องติดตามสถานการณ์ในแต่ละพื้นที่ต่างจังหวัดว่าจะมีการระบาดเพิ่มขึ้นหรือไม่ อย่างไรก็ตามแม้จำนวนผู้ติดเชื้อรายใหม่เพิ่มขึ้นแต่ตอนนี้เริ่มทรงตัวอยู่ในเกณฑ์ที่ดีขึ้น ซึ่งนายกรัฐมนตรี ได้ขอให้กระทรวงสาธารณสุขติดตามข้อมูลผู้ติดเชื้อรายใหม่ รวมทั้งแปลผลด้วยความระมัดระวัง และเชื่อว่าสถานการณ์ไทยและทั่วโลกจะดีขึ้นตามลำดับ อย่างไรก็ตาม ประชาชนต้องปฏิบัติตนตามมาตรการ 2U คือ Universal Prevention คือ มาตรการป้องกันตนเอง ด้วยการใส่หน้ากากอนามัยล้างมือ เว้นระยะห่าง และ Universal Vaccination ฉีดวัคซีนเข็มกระตุ้น เพื่อลดความเสี่ยงการเสียชีวิต
สถานการณ์การแพร่ระบาดของโควิด-19 วันนี้ ผู้ป่วยรายใหม่ (รักษาตัวใน รพ.) จำนวน 2,432 ราย จำแนกเป็น ผู้ป่วยในประเทศ 2,431 ราย ผู้ป่วยมาจากต่างประเทศ 1 ราย ผู้ป่วยสะสม 2,373,124 ราย (ตั้งแต่ 1 มกราคม 2565) หายป่วยกลับบ้าน 2,472 ราย หายป่วยสะสม 2,374,662 ราย (ตั้งแต่ 1 มกราคม 2565) ผู้ป่วยกำลังรักษา 21,940 ราย เสียชีวิต 32 ราย จำนวนผู้ป่วยปอดอักเสบ รักษาตัวอยู่ในโรงพยาบาล 917 ราย
วันเสาร์ที่ 14 สิงหาคม 2564
ประกาศ ขสมก. ประจำวันที่ 14 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
ประกาศ ขสมก. ประจำวันที่ 14 สิงหาคม 2564​ พบพนักงานติดเชื้อไวรัส COVID-19 จำนวน​ 23 ราย
1) พนักงานเก็บค่าโดยสารรถธรรมดา สาย 111 เพศชาย อายุ 24 ปี
2) พนักงานขับรถโดยสารธรรมดา สาย 1 เพศชาย อายุ 43 ปี
3) พนักงานธุรการ ระดับ 2 (เจ้าหน้าที่ MIS) อู่กัลปพฤกษ์ เขตการเดินรถที่ 5 เพศชาย อายุ 35 ปี
4) พนักงานธุรการ ระดับ 2 งานบริหารงานบุคคล เขตการเดินรถที่ 5 เพศหญิง อายุ 51 ปี
5) พนักงานเก็บค่าโดยสารรถปรับอากาศ สาย 49 เพศชาย อายุ 25 ปี
6) พนักงานขับรถโดยสารปรับอากาศ สาย 20 เพศชาย อายุ 29 ปี
7) พนักงานขับรถโดยสารธรรมดา สาย 156 เพศชาย อายุ 58 ปี
8) พนักงานเก็บค่าโดยสารรถธรรมดา สาย 21 เพศหญิง อายุ 60 ปี
9) พนักงานเก็บค่าโดยสารรถธรรมดา สาย 36 ก เพศหญิง อายุ 45 ปี
10) พนักงานขับรถโดยสารปรับอากาศ สาย 556 เพศชาย อายุ 43 ปี
11) พนักงานเก็บค่าโดยสารรถธรรมดา สาย 13 เพศหญิง อายุ 54 ปี
12) พนักงานเก็บค่าโดยสารรถธรรมดา สาย 84 เพศหญิง อายุ 50 ปี
13) พนักงานธุรการ ระดับ 2 งานบุคคล กลุ่มงานบริหารงานทั่วไป เขตการเดินรถที่ 1 เพศหญิง อายุ 60 ปี
14) พนักงานขับรถโดยสารธรรมดา สาย 189 เพศชาย อายุ 49 ปี
15) พนักงานเก็บค่าโดยสารรถธรรมดา สาย 7 ก เพศหญิง อายุ 51 ปี
16) พนักงานขับรถโดยสารธรรมดา สาย 111 เพศหญิง อายุ 39 ปี
17) พนักงานเก็บค่าโดยสารรถปรับอากาศ สาย 73 เพศหญิง อายุ 37 ปี
18) พนักงานขับรถโดยสารปรับอากาศ สาย 59 เพศชาย อายุ 35 ปี
19) พนักงานขับรถโดยสารธรรมดา สาย 191 เพศชาย อายุ 33 ปี
20) พนักงานขับรถโดยสารธรรมดา สาย 95 เพศชาย อายุ 50 ปี
21) พนักงานขับรถโดยสารปรับอากาศ สาย 543 เพศชาย อายุ 59 ปี
22) พนักงานขับรถโดยสารธรรมดา สาย 16 เพศชาย อายุ 24 ปี (ปัจจุบันปฏิบัติหน้าที่นายท่าปล่อยรถโดยสาร สาย 24 ณ อู่กำแพงเพชร)
23) พนักงานธุรการ ระดับ 2 งานบุคคล กลุ่มงานบริหารงานทั่วไป เขตการเดินรถที่ 1 เพศหญิง อายุ 48 ปี
วันพุธที่ 15 มิถุนายน 2565
นายกรัฐมนตรีชื่นชมคนไทยได้รับรางวัลออสการ์อาหารโลก “กูร์มองต์ อวอร์ด” ประจำปี 2565 เติมจุดแข็งซอฟต์พาวเวอร์ไทย
นายกรัฐมนตรีชื่นชมคนไทยได้รับรางวัลออสการ์อาหารโลก “กูร์มองต์ อวอร์ด” ประจำปี 2565 เติมจุดแข็งซอฟต์พาวเวอร์ไทย
วันที่ 15 มิ.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ชื่นชมพร้อมกับแสดงความยินดีที่นายสุทธิพงษ์ สุริยะ ฟู้ดสไตลิสต์ ชาวไทย ที่ได้รับรางวัลจากเวทีประกวดรางวัลออสการ์อาหารโลก หรือ กูร์มองต์ อวอร์ด (Gourmand Awards) ประจำปี 2565 ที่ประเทศสวีเดน
การประกวด กูร์มองต์ อวอร์ด ในประเทศสวีเดนครั้งนี้ เป็นเวทีการแสดงออกถึงความมั่นคงและความยั่งยืนทางอาหาร เปิดโอกาสให้หน่วยงานจากทั่วโลกที่ทำงานเกี่ยวข้องกับด้านอาหารและเครื่องดื่ม ทุกองค์กร ภาครัฐ ภาคเอกชนและงานอิสระส่งผลงานเข้าร่วมประกวด ว่าสิ่งที่กำลังขับเคลื่อนอยู่มีความยั่งยืนและมีมาตรฐานสากลเพียงใด
โดยนายสุทธิพงษ์ ได้ส่งผลงานที่เกี่ยวข้องกับความมั่นคงทางอาหารเข้าประกวด 7 ผลงาน และได้รับรางวัลใน 2 ผลงาน ประกอบด้วย 1) ประเภท Local - Cities ได้รับรางวัลที่ 2 ของโลก จากผลงานอาหารพื้นถิ่นของจังหวัดบึงกาฬ ที่จัดทำการวิจัยโดยสถาบันเทคโนโลยีจิตรลดา สำนักพระราชวังส่วนรางวัลที่ 1 ในประเภทนี้เป็นของผลงานจากอังกฤษ และอันดับ 3 จากออสเตรีย และ 2) ประเภท Fruits - Celebrating UN International year of fruit ได้รับรางวัลที่ 2 ของโลก โดยรางวัลที่ 1 เป็นผลงานจากอาร์เจนตินา และอันดับที่ 3 จากคอสตาริกา
น.ส.ไตรศุลี กล่าวว่า นายกรัฐมนตรีเห็นว่าการที่คนไทยได้รับรางวัลในเวทีนานาชาติอย่างต่อเนื่องนี้จะมีส่วนสำคัญที่สนับสนุนจุดแข็งซอฟต์พาวเวอร์ให้กับประเทศไทย โดยเฉพาะในด้านอาหารที่ปัจจุบันอาหารไทยก็เป็นที่รู้จักและได้รับการยอมรับระดับโลก ส่วนรับรางวัลครั้งนี้จะเป็นเครื่องยืนยันถึงความมีมาตรฐานสากลของอาหารท้องถิ่นของไทยด้วย
“นายกรัฐมนตรีชื่นชมที่อาหารไทยระดับท้องถิ่นได้รับการยอมรับ จะเป็นซอฟต์พาวเวอร์ที่จะยกระดับการท่องเที่ยววิถีชีวิตชุมชนให้มีมาตรฐานในระดับสากลด้วย ซึ่งทราบว่าปัจจุบันคุณสุทธิพงษ์ ได้ริเริ่มพิพิธภัณฑ์ชุมชนมีชีวิต ที่ อ.โซ่พิสัย จ.บึงกาฬ และใช้ความรู้ด้านอาหารเป็นองค์ประกอบสำคัญในการเล่าเรื่องของชุมชนและดึงดูดการท่องเที่ยว ที่สามารถสร้างอาชีพ สร้างรายได้ให้คนในชุมชน สร้างมูลค่าเพิ่มได้จากภูมิปัญญาของท้องถิ่นเป็นต้นแบบให้กับหลายชุมชน” น.ส.ไตรศุลี กล่าว
วันพฤหัสบดีที่ 24 กุมภาพันธ์ 2565
รมว.เฮ้ง ปล่อยกู้ 0% ให้ผู้รับงานไปทำที่บ้าน
รัฐมนตรีว่าการกระทรวงแรงงาน ช่วยเหลือผู้รับงานไปทำที่บ้าน ลดดอกเบี้ยเหลือ 0% 12 งวด ต่อเนื่องปีที่ 3 ยื่นกู้ได้ตั้งแต่บัดนี้ ถึง 31 สิงหาคม 2565
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กระทรวงแรงงานมีนโยบายเร่งด่วน ในการกระตุ้น ส่งเสริมและรักษาการจ้างงาน พัฒนาฝีมือแรงงาน รวมถึงทางเลือกอาชีพอิสระ และการรับงานไปทำที่บ้านแก่ผู้ว่างงาน โดยในปีงบประมาณ 2565 กระทรวงแรงงานได้อนุมัติวงเงินกู้ยืม จำนวน 5,000,000 บาท พร้อมมาตรการลดอัตราดอกเบี้ยเหลือร้อยละ 0 ต่อปี (จากเดิมร้อยละ 3) ในงวดที่ 1 -12 ต่อเนื่องเป็นปีที่ 3 เพื่อเป็นทุนหมุนเวียนสำหรับแรงงานนอกระบบที่เป็นผู้รับงาน/กลุ่มผู้รับงานไปทำที่บ้าน สามารถเข้าถึงแหล่งเงินทุนถูกกฎหมาย บรรเทาความเดือดร้อนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
“นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ผู้กำกับดูแลกระทรวงแรงงาน ให้ความสำคัญและห่วงใยพี่น้องแรงงานที่ได้รับผลกระทบจากการแพร่ระบาดของโรคโควิด - 19 โดยเฉพาะแรงงานนอกระบบที่ต้องการทำงาน มีรายได้ และยังมีศักยภาพ แต่ไม่มีโอกาสเข้าถึงแหล่งเงินทุน โดยกำชับกระทรวงแรงงานดูแลช่วยเหลืออย่างเท่าเทียม ทั่วถึงเพื่อให้สามารถก้าวต่อไปได้ภายใต้สถานการณ์โควิด – 19”รัฐมนตรีว่าการกระทรวงแรงงานกล่าว
นายไพโรจน์ โชติกเสถียร อธิบดีกรมการจัดหางานกล่าวว่า กองทุนผู้รับงานไปทำที่บ้าน มีวัตถุประสงค์เพื่อเป็นเงินทุนหมุนเวียนสำหรับให้กลุ่มผู้รับงานไปทำที่บ้านกู้ยืมไปซื้อวัตถุดิบหรืออุปกรณ์ในการผลิตหรือใช้ขยายการผลิต สอดคล้องกับนโยบายสำคัญของกรมการจัดหางาน ในการส่งเสริมการจ้างงานและการประกอบอาชีพแรงงานกลุ่มเปราะบางเพื่อให้มีคุณภาพชีวิตที่ดีขึ้น ซึ่งคุณสมบัติของผู้กู้จะต้องเป็นผู้รับงานไปทำที่บ้านที่จดทะเบียนไว้กับกรมการจัดหางาน มีผลการดำเนินการและมีรายได้จากการรับงานไปทำที่บ้านหรือมีหลักฐานการรับงานไปทำที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล
โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นำกลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดำเนินกิจกรรมของกลุ่มรวมกันไม่น้อยกว่า10,000 บาท วงเงินกู้สำหรับบุคคลไม่เกิน 50,000 บาท ระยะเวลาชำระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชำระคืนภายใน 5 ปี
โดยผู้ที่สนใจกู้ยืมเงินกองทุนฯ สามารถตรวจสอบคุณสมบัติและยื่นคำขอกู้เงินได้ที่สำนักงานจัดหางานกรุงเทพมหานครพื้นที่ 1-10 หรือสำนักงานจัดหางานจังหวัด ในท้องที่ที่ผู้รับงานไปทำที่บ้านได้จดทะเบียนไว้กับกรมการจัดหางาน ภายใน 31 สิงหาคม 2565 และทำสัญญากู้ยืมให้แล้วเสร็จภายในวันที่ 30 กันยายน 2565 หรือสอบถามรายละเอียดเพิ่มเติมที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
วันอังคารที่ 5 ตุลาคม 2564
กรมทางหลวงชนบท เสริมเศรษฐกิจการขนส่งเชื่อมจังหวัดบึงกาฬ - สกลนคร
ขยายถนนสาย บก.4001 แยกทางหลวงแผ่นดินหมายเลข 2095 เสร็จสมบูรณ์
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 15 (อุดรธานี) เปิดเผยว่า ถนนทางหลวงชนบทสาย บก.4001 แยกทางหลวงแผ่นดินหมายเลข 2095 - บ้านดอนอุดม ตำบลโนนสมบูรณ์ อำเภอเมือง จังหวัดบึงกาฬ เป็นเส้นทางเชื่อมระหว่างถนนทางหลวงแผ่นดินหมายเลข 2095 กับทางหลวงแผ่นดินหมายเลข 222 และสามารถใช้เป็นเส้นทางลัดเดินทางระหว่างอำเภอโซ่พิสัยไปยังอำเภอเมือง เป็นเส้นทางที่สนับสนุนการขนส่งพืชผลทางการเกษตร เช่น ยางพารา และเป็นเส้นทางเชื่อมไปยังแหล่งท่องเที่ยวที่สำคัญของจังหวัดบึงกาฬ ได้แก่ น้ำตกถ้ำพระ และหินสามวาฬ ทั้งนี้ เพื่อยกระดับมาตรฐานทางหลวงชนบท ส่งเสริมเศรษฐกิจการขนส่งการท่องเที่ยวในจังหวัดและพื้นที่ใกล้เคียง เพิ่มคุณภาพชีวิตที่ดีให้ประชาชนสามารถเดินทางได้อย่างสะดวกและปลอดภัย สอดรับกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงดำเนินโครงการก่อสร้างขยายถนนสาย บก.4001 โดยขยายถนนลาดยางเป็นผิวจราจรแบบแอสฟัลท์ติกคอนกรีต ขนาด 4 ช่องจราจร ช่วง กม. ที่ 35+050 - 39+090 ระยะทางรวม 4.040 กิโลเมตร ผิวจราจรกว้าง 8 - 14 เมตร ไหล่ทางกว้างข้างละ 1 - 1.50 เมตร พร้อมติดตั้งเครื่องหมายอำนวยความปลอดภัยและไฟฟ้าแสงสว่างในสายทาง ปัจจุบันดำเนินการก่อสร้างเสร็จสมบูรณ์ เปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้างรวม 49.870 ล้านบาท
วันพฤหัสบดีที่ 2 ธันวาคม 2564
สธ.รับมอบยาสมุนไพรฟ้าทะลายโจรดูแลผู้ป่วยโควิด 19 จากโครงการ “ปันปลูก ฟ้าทะลายโจร”
รองปลัดกระทรวงสาธารณสุข รับมอบ ยาสมุนไพรฟ้าทะลายโจร 10,000 ขวด จากบริษัท เจริญโภคภัณฑ์โปรดิ๊วส์ จำกัด เครือเจริญโภคภัณฑ์ ในโครงการ “ปันปลูก ฟ้าทะลายโจร” เพื่อสนับสนุนบุคลากรทางการแพทย์ในการดูแลรักษาผู้ป่วยโควิด 19
วันนี้ (2 ธันวาคม 2564) ที่ สำนักงานปลัดกระทรวงสาธารณสุข จ.นนทบุรี นายแพทย์ณรงค์ สายวงศ์ รองปลัดกระทรวงสาธารณสุข พร้อมด้วยนายแพทย์ไพศาล ดั่นคุ้ม เลขาธิการคณะกรรมการอาหารและยา และคณะผู้บริหาร รับมอบยาสมุนไพรฟ้าทะลายโจรชนิดผงบดละเอียด จำนวน 10,000 ขวดหรือ 750,000 แคปซูล จาก โครงการ “ปันปลูก ฟ้าทะลายโจร” ของบริษัทในเครือเจริญโภคภัณฑ์ โดยมีคุณสายัณห์ หงษา ประธานคณะผู้บริหารฝ่ายปฏิบัติการ คุณนิพนธ์ มุ่ยเรืองศรี รองกรรมการผู้จัดการ บริษัท เจริญโภคภัณฑ์โปรดิ๊วส์ จำกัด เครือเจริญโภคภัณฑ์ เป็นผู้แทนมอบ เพื่อสนับสนุนบุคลากรทางการแพทย์ในการดูแลรักษาผู้ป่วยโควิด 19
นายแพทย์ณรงค์ กล่าวว่า ที่ผ่านมากระทรวงสาธารณสุขได้รับการสนับสนุนจากทั้งภาครัฐและเอกชนนำสิ่งของมาบริจาคมาอย่างต่อเนื่อง สำหรับยาสมุนไพรฟ้าทะลายโจรที่ได้รับมอบในวันนี้ มาจากโครงการ “ปันปลูก ฟ้าทะลายโจร” ของบริษัทในเครือเจริญโภคภัณฑ์ ที่เห็นความสำคัญและต้องการเพิ่มโอกาสให้ประชาชนได้เข้าถึงยาสมุนไพรไทย โดยผ่านการรับรองการขึ้นทะเบียนจากสำนักงานคณะกรรมการอาหารและยาแล้ว สามารถนำไปใช้ในผู้ป่วยโควิด 19 ที่ไม่มีอาการหรือมีอาการเล็กน้อย ที่อยู่ในระบบการแยกกักตัวที่บ้าน (Home Isolation : HI) และแยกกักในชุมชน (Community Isolation : CI) ทั้งนี้ กระทรวงสาธารณสุขจะเร่งจัดสรรไปยังหน่วยงานสาธารณสุขที่มีความต้องการเพื่อนำไปใช้ให้เกิดประโยชน์สูงสุดโดยเร็ว
สำหรับโครงการ “ปันปลูก ฟ้าทะลายโจร” ดำเนินการปลูกบนพื้นที่ 100 ไร่ ในจังหวัดสระบุรี มีการศึกษาวิจัยและนำเทคนิคต่าง ๆ มาใช้ในโครงการ อาทิ สายพันธุ์ ลักษณะดินที่ปลูก การจัดการแปลง เทคโนโลยีการให้น้ำ และอายุการเก็บเกี่ยวที่เหมาะสมเพื่อให้ได้วัตถุดิบสมุนไพรคุณภาพ โดยมีเป้าหมายที่จะผลิตยาสมุนไพรฟ้าทะลายโจรแจกฟรีให้กับประชาชนจำนวน 30 ล้านแคปซูล
*********************************** 2 ธันวาคม 2564
วันศุกร์ที่ 25 มีนาคม 2565
โฆษกรัฐบาลเผย นายกฯ มุ่งส่งเสริมยานยนต์ไฟฟ้า สร้างไทยเป็นศูนย์กลางการผลิตรถยนต์และรถจักรยานยนต์ไฟฟ้าของภูมิภาคอาเซียน มั่นใจมาตรการลดภาษีสรรพสามิตหนุนการลงทุนไทยรถยนต์ไฟฟ้าเพิ่ม
โฆษกรัฐบาลเผย นายกฯ มุ่งส่งเสริมยานยนต์ไฟฟ้า สร้าง “ไทย” เป็นศูนย์กลางการผลิตรถยนต์และรถจักรยานยนต์ไฟฟ้าของภูมิภาคอาเซียน มั่นใจมาตรการลดภาษีสรรพสามิตหนุนการลงทุนไทยรถยนต์ไฟฟ้าเพิ่มมากขึ้น ขณะที่ประชาชนและค่ายรถให้ความสนใจ/จัดแสดงบูธยานยนต์ไฟฟ้าในงาน
วันที่ 25 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้มีบัญชาให้ทีมโฆษกประจำสำนักนายกฯ สำรวจการจัดงานมอเตอร์โชว์ หรืองานบางกอก อินเตอร์ เนชั่นแนล มอเตอร์โชว์ 2022 ครั้งที่ 43 (Motor Show 2022) ณ เมืองทองธานี เพื่อติดตามความคืบหน้ามาตรการส่งเสริมการใช้ยานยนต์ไฟฟ้า ภายหลัง ครม.เห็นชอบในมาตรการส่งเสริมการใช้รถอีวี ซึ่งจากการสำรวจภายในงานพบว่าประชาชนให้ความสนใจเข้าร่วมชมนวัตกรรมยานยนต์เป็นจำนวนมาก ภายใต้การปฏิบัติตามมาตรการสาธารณสุขอย่างเคร่งครัด ซึ่งมีประชาชนให้ความสนใจกับบูธยานยนต์ไฟฟ้าเป็นพิเศษ ซึ่งรัฐบาลจะใช้งบประมาณอุดหนุนเงินส่วนลดตั้งแต่ 70,000-150,000 บาท กับค่ายรถยนต์ที่เข้าร่วมโครงการ เพื่อไปทำโปรโมชั่นส่วนลดให้ประชาชน ทั้งนี้ กรมสรรพสามิตได้เตรียมงบประมาณในการอุดหนุนไว้แล้ว จำนวน 3,000 ล้านบาท หากมีความต้องการมากกว่านั้น จะมีการพิจารณาขอขยายกรอบงบประมาณอีกครั้ง ทั้งนี้ กรมสรรพสามิตพร้อมที่จะหารือกับทุกค่ายรถยนต์เพื่อพิจารณาโครงสร้างราคา จากนั้นก็สามารถจำหน่ายรถยนต์ในราคาที่ได้รับส่วนลดที่ได้รับการอนุมัติจากกรมสรรพสามิตได้เลย เชื่อว่ามาตรการนี้จะมีส่วนช่วยส่งเสริมการลงทุนรถยนต์ไฟฟ้าในประเทศเพิ่มมากขึ้น
ทั้งนี้ ข้อมูลจากงานมอเตอร์โชว์ 2022 ที่กำลังจัดอยู่ขณะนี้ ตั้งแต่ 22 มีนาคม - 3 เมษายน 2565 ณ เมืองทองธานี ปรากฏมีสองค่ายรถยนต์เข้าร่วมมาตรการส่งเสริมใช้ยานยนต์ไฟฟ้าของรัฐบาล ได้แก่ ค่ายเกรท วอล มอเตอร์ มีรถยนต์ไฟฟ้าพร้อมจำหน่าย จำนวน 1,500 คัน และค่ายเอ็มจี มีรถยนต์ไฟฟ้าพร้อมจำหน่าย จำนวน 500 คัน รวมทั้งหมด จำนวน 2,000 คัน รวมทั้ง ยังมีค่ายรถอื่น ๆ ที่แสดงความสนใจเข้าร่วมมาตรการอีก 8-9 ค่าย เช่น ค่ายจากยุโรป เบนซ์ บีเอ็มดับเบิลยู และค่ายจากญี่ปุ่น โตโยต้า ฮอนด้า มิตซูบิชิ นิสสัน รวมถึงจากจีน ฟ็อกซ์คอนน์ เนต้า เป็นต้น ซึ่งภายในงาน ยังเน้นการปฏิบัติตามมาตรการความปลอดภัยด้านสาธารณสุขอย่างเคร่งครัด
“รัฐบาลมีนโยบายในการส่งเสริมสนับสนุนยานยนต์ไฟฟ้าของประเทศไทยและการลดการปล่อยก๊าซคาร์บอนไดออกไซด์ CO2 เพื่อให้ประเทศไทยเป็นศูนย์กลางการผลิตรถยนต์และรถจักรยานยนต์ไฟฟ้าของภูมิภาคอาเซียน และลดผลกระทบด้านสิ่งแวดล้อม มุ่งสู่ความเป็นผู้นำในอุตสาหกรรมยานยนต์ ซึ่งอุตสาหกรรมยานยนต์ไฟฟ้าด้วยพลังงานสะอาดและเทคโนโลยีที่ทันสมัยจะตอกย้ำความเป็น Detroit of Asia ของไทย และถือเป็นการเดินหน้าตามแผนยุทธศาสตร์ชาติเพื่อสร้างรายได้และเพิ่มขีดความสามารถในการแข่งขันของประเทศ” นายธนกร กล่าว
วันอังคารที่ 5 เมษายน 2565
ครม.เห็นชอบขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกที่ย่อยสลายได้ทางชีวภาพ ถึงสิ้นปี 2567
ครม.เห็นชอบขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกที่ย่อยสลายได้ทางชีวภาพ ถึงสิ้นปี 2567
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 เมษายน 2565 ว่า ครม.เห็นชอบขยายระยะเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพ จากเดิมที่สิ้นสุดลงเมื่อ 31 ธันวาคม 2564 ออกไปจนถึง 31 ธันวาคม 2567 โดยออกเป็นร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลังเสนอ ซึ่งมีสาระสำคัญเป็นการยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล สำหรับเงินได้เป็นจำนวนร้อยละ 25 ของรายจ่ายที่ได้จ่ายเป็นค่าซื้อผลิตภัณฑ์พลาสติกที่ย่อยสลายได้ทางชีวภาพจากผู้ผลิตตามประเภทที่อธิบดีประกาศกำหนดและได้รับการรับรองผลิตภัณฑ์จากสำนักงานเศรษฐกิจอุตสาหกรรม มีผลตั้งแต่ 1 มกราคม 2565 ถึง 31 ธันวาคม 2567 เพื่อให้การส่งเสริมการใช้ผลิตภัณฑ์พลาสติกที่ย่อยสลายได้ทางชีวภาพเป็นไปอย่างต่อเนื่องและเห็นผลเป็นรูปธรรมมากยิ่งขึ้น
“แม้มาตรการทางภาษีนี้จะทำให้รัฐสูญเสียรายได้ในปี 2565-2567 ประมาณปีละ 673 ล้านบาท แต่จะเป็นประโยชน์อย่างยิ่งในการส่งเสริมให้ผู้ประกอบการหันมาใช้ผลิตภัณฑ์พลาสติกที่ย่อยสลายได้ทางชีวภาพ ช่วยลดปริมาณขยะพลาสติกที่ย่อยสลายไม่ได้และลดงบประมาณภาครัฐในการกำจัดขยะพลาสติกตกค้าง ซึ่งจะช่วยส่งเสริมให้ไทยสามารถบรรลุเป้าในการเป็น Bio Hub of ASEAN ได้” นางสาวรัชดากล่าว
วันอังคารที่ 31 พฤษภาคม 2565
กบข. จัดงานประชุมใหญ่ผู้แทนสมาชิก รายงานผลการดำเนินงานประจำปี 2564
กบข.จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) เพื่อรายงานผลการดำเนินงาน ฐานะการเงินและการรับจ่ายเงินของกองทุนในปี 2564 แนวทางการดำเนินงานในปี 2565 ตลอดจนรับฟังความคิดเห็นและข้อเสนอแนะของผู้แทนสมาชิก
เมื่อวันที่ 30 พ.ค. 2565 กองทุนบำเหน็จบำนาญข้าราชการ (กบข.) จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) เพื่อรายงานผลการดำเนินงาน ฐานะการเงินและการรับจ่ายเงินของกองทุนในปี 2564 แนวทางการดำเนินงานในปี 2565 ตลอดจนรับฟังความคิดเห็นและข้อเสนอแนะของผู้แทนสมาชิก โดยมีนายกฤษฎา จีนะวิจารณะ ปลัดกระทรวงการคลัง ในฐานะประธานกรรมการกองทุนบำเหน็จบำนาญข้าราชการ เป็นประธานในที่ประชุม พร้อมด้วย นายพรชัย ฐีระเวช ผู้อำนวยการสำนักงานเศรษฐกิจการคลัง นายปิยวัฒน์ ศิวรักษ์ เลขาธิการ ก.พ. นางสาวกุลยา ตันติเตมิท อธิบดีกรมบัญชีกลาง และ ดร.ศรีกัญญา ยาทิพย์ เลขาธิการคณะกรรมการ กบข. เพื่อร่วมรายงานผลการดำเนินงาน โดยมีผู้แทนสมาชิกเข้าร่วมประชุมจำนวน 518 คน
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า ผลการดำเนินงานในปี 2564 กบข. มีสินทรัพย์สุทธิ 1,132,074 ล้านบาท มีกำไรหรือผลประโยชน์สุทธิจำนวน 44,013 ล้านบาท โดยผลตอบแทนแผนหลัก หลังหักค่าใช้จ่ายอยู่ที่ 5.83% ซึ่ง กบข. สามารถดำเนินงานบรรลุเป้าหมายตามแผนงานได้ทั้งหมด พร้อมทั้งเพิ่มแผนการลงทุนใหม่สำหรับสมาชิก เพื่อเพิ่มทางเลือกในการบริหารเงินออมและกระจายความเสี่ยงผ่านการลงทุนที่หลากหลายมากยิ่งขึ้น รวมทั้งเป็นผู้นำในการประกาศเจตนารมณ์ Sustainable Thailand 2021 เพื่อขับเคลื่อนสถาบันการลงทุนและการธนาคารไทยสู่ความยั่งยืน
นอกจากนี้ กบข. ยังได้ผลักดันการแก้ไขกฎหมายเพื่อมุ่งเน้นการเพิ่มโอกาสทวีค่าเงินออมของสมาชิก พัฒนาระบบการให้ความรู้แก่สมาชิกและการสื่อสารอย่างต่อเนื่องผ่านดิจิทัลแพลตฟอร์ม ส่งผลให้มีจำนวนสมาชิกใช้บริการของ กบข. เพิ่มมากขึ้นจากปีก่อน กว่า 70%
สำหรับแผนการดำเนินงานปี 2565 กบข. ได้ศึกษาทบทวนผลการดำเนินงานในปีที่ผ่านมา ถอดบทเรียนจากการดำเนินงานรวมถึงได้รับข้อเสนอแนะจากคณะกรรมการและคณะอนุกรรมการ กบข. มาปรับปรุงการจัดทำแผนให้มีประสิทธิภาพมากยิ่งขึ้น โดยปีนี้ กบข. ได้กำหนดแผนยุทธศาสตร์ ไว้ 10 แผน ครอบคลุมภารกิจ 3 ด้าน ประกอบด้วย 1) ด้านลงทุน เป้าหมายเพื่อสร้างผลตอบแทนยั่งยืนในระยะยาว 2) ด้านสมาชิก เป้าหมาย ทวีค่าเงินออม ผูกพัน กบข. และ 3) ด้านองค์กร เป้าหมายผูกพันองค์กร ทุ่มเทเพื่อสมาชิก
ข่าวประชาสัมพันธ์ https://bit.ly/3NIUHkW
รายงานประจำปี 2564 https://bit.ly/3lpGey7
วันพฤหัสบดีที่ 24 กุมภาพันธ์ 2565
กรมธนารักษ์เปิดจ่ายแลกเหรียญกษาปณ์ที่ระลึก 75 ปี วิทยาลัยพยาบาลบรมราชชนนี กรุงเทพ ชนิดราคา 20 บาท เริ่มจ่ายแลก 1 มีนาคม 2565 เป็นต้นไป
กรมธนารักษ์จัดทำเหรียญกษาปณ์ที่ระลึกเนื่องในโอกาสครบ 75 ปี วิทยาลัยพยาบาลบรมราชชนนี กรุงเทพ เพื่อเป็นที่ระลึกและน้อมสำนึกในพระมหากรุณาธิคุณของสมเด็จพระศรีนครินทราบรมราชชนนี เป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา
วันนี้ (24 กุมภาพันธ์ 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่ากระทรวงการคลังได้อนุมัติให้กรมธนารักษ์จัดทำเหรียญกษาปณ์ที่ระลึกเนื่องในโอกาสครบ 75 ปี วิทยาลัยพยาบาลบรมราชชนนี กรุงเทพ เพื่อเป็นที่ระลึกและน้อมสำนึกในพระมหากรุณาธิคุณของสมเด็จพระศรีนครินทราบรมราชชนนี และเพื่อเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ โดยจัดทำเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา ซึ่งมีลวดลาย
ด้านหน้า กลางเหรียญมีพระรูปสมเด็จพระศรีนครินทราบรมราชชนนี ทรงฉลองพระองค์ชุดลำลอง ภายในวงขอบเหรียญเบื้องล่างมีข้อความว่า “สมเด็จพระศรีนครินทราบรมราชชนนี” โดยมีรูปดอกนาร์ซิสซัส (Narcissus) อยู่ด้านหน้าและด้านหลังของข้อความ
ด้านหลัง กลางเหรียญมีรูปเครื่องหมายราชการของวิทยาลัยพยาบาลบรมราชชนนี กรุงเทพ ภายในวงขอบเหรียญเบื้องบนมีข้อความว่า “ครบ ๗๕ ปี วิทยาลัยพยาบาลบรมราชชนนี กรุงเทพ ๕ มิถุนายน ๒๕๖๔” เบื้องล่างมีข้อความบอกราคาว่า “๒๐ บาท” และข้อความว่า “ประเทศไทย”
นายประภาศ กล่าวต่อว่า เหรียญกษาปณ์ที่ระลึกดังกล่าวเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา ขนาดเส้นผ่าศูนย์กลาง 32 มิลลิเมตร น้ำหนักเหรียญ 15 กรัม จ่ายแลกราคาเหรียญละ 20 บาท (พร้อมตลับ)
โดยผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 1 มีนาคม 2565 เป็นต้นไป ณ สถานที่ ดังต่อไปนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
สำนักงานธนารักษ์พื้นที่ทั่วประเทศ
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999 หรือ www.treasury.go.th
วันอังคารที่ 23 พฤศจิกายน 2564
ปลัดกระทรวงยุติธรรม เป็นหัวหน้าคณะผู้แทนไทย นำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สมาพันธรัฐสวิส
ปลัดกระทรวงยุติธรรม เป็นหัวหน้าคณะผู้แทนไทย นำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สมาพันธรัฐสวิส
ในวันจันทร์ที่ ๒๒ พฤศจิกายน ๒๕๖๔ เวลา ๑๕.๐๐ - ๑๘.๐๐ น. ตามเวลาท้องถิ่น ณ นครเจนีวา สมาพันธรัฐสวิส ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นหัวหน้าคณะผู้แทนไทย นำเสนอรายงานประเทศตามอนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ ด้วยวาจา ณ สำนักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส ซึ่งในวันนี้ เป็นการนำเสนอรายงานประเทศฯ วันแรก โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ และผู้แทนจากกระทรวงการต่างประเทศ สำนักงานสภาความมั่นคงแห่งชาติ และกอ.รมน. ภาค ๔ ส่วนหน้า ร่วมชี้แจง พร้อมทั้งผู้แทนจากหน่วยงานอื่นๆ เข้าร่วม
สำหรับการนำเสนอรายงานประเทศฯ ในวันนี้ ปลัดกระทรวงยุติธรรม ได้ให้ข้อมูลภาพรวมพัฒนาการการดำเนินงานของประเทศไทยตามพันธกรณีภายใต้อนุสัญญาระหว่างประเทศว่าด้วยการขจัดการเลือกปฏิบัติทางเชื้อชาติในทุกรูปแบบ และคณะผู้แทนไทยโดย กคส. กต. สมช. และ กอ.รมน. ภาค ๔ ส่วนหน้า ได้นำเสนอพัฒนาการ พร้อมทั้งตอบคำถามของคณะกรรมการสหประชาชาติฯ ในประเด็นต่างๆ อาทิ การถอนข้อสงวน ถ้อยแถลงตีความในอนุสัญญาฯ การจัดทำกฎหมายเพื่อรองรับการขจัดการเลือกปฏิบัติทางเชื้อชาติ สถิติจำนวนประชากรกลุ่มชาติพันธุ์ สถานะของคณะกรรมการสิทธิมนุษยชนแห่งชาติ การตรวจ DNA ในจชต. การยุยงให้เกิดความเกลียดชัง การเข้าถึงกระบวนการยุติธรรม การคุ้มครองนักปกป้องสิทธิมนุษยชน การทรมานและบังคับบุคคลให้สูญหาย เป็นต้น
จากนั้น ในเวลา ๑๘.๐๐ - ๒๑.๐๐ น. ปลัดกระทรวงยุติธรรม พร้อมทั้งคณะผู้แทนไทย ได้ประชุมหารือร่วมกันเพื่อทบทวนผลการนำเสนอรายงานประเทศฯ ในวันนี้ และเตรียมการซักซ้อมการนำเสนอรายงานประเทศฯ ในวันที่สองต่อไป
ทั้งนี้ สำหรับการนำเสนอรายงานประเทศฯ ด้วยวาจาต่อคณะกรรมการสหประชาชาติฯ มีกำหนดจัดขึ้น ระหว่างวันที่ ๒๒ - ๒๓ พฤศจิกายน ๒๕๖๔ ณ สำนักงานข้าหลวงใหญ่สิทธิมนุษยชนแห่งสหประชาชาติ นครเจนีวา สมาพันธรัฐสวิส
วันศุกร์ที่ 23 กรกฎาคม 2564
เร่งเพิ่มเตียง รพ.บุษราคัม ลดการสูญเสียในบ้าน
....
สถานการณ์การแพร่ระบาดของโรคโควิด-19 ยังอยู่ในระดับสูง ทำให้มีผู้ป่วยอาการหนักเพิ่มมากขึ้น ล่าสุด กระทรวงสาธารณสุขได้เพิ่มศักยภาพให้ รพ.บุษราคัม มีความพร้อมทั้งอุปกรณ์ ยา เวชภัณฑ์ ห้องไอซียู และห้องแยกความดันลบ เป็นต้น ช่วยลดความแออัดในโรงพยาบาลหลัก
.
ที่สำคัญคือ การเพิ่มเตียงให้มากที่สุด โดยให้มีเตียงหมุนเวียนอย่างน้อย 50 - 100 เตียง เพื่อรองรับผู้ป่วยรายใหม่จากการค้นหาเชิงรุกใน กทม. ลดปัญหาการรอเตียง การเข้าไม่ถึงระบบบริการ และลดการสูญเสียในบ้าน
.
นอกจากนี้ สถาบันการแพทย์ฉุกเฉิน (สพฉ.) และ กทม. จะร่วมกันลงพื้นที่ นำผู้ป่วยตกค้างส่ง รพ.บุษราคัม โดยทุกรายจะได้รับการตรวจเชื้อด้วย RT-PCR ก่อนคัดแยกเพื่อรับการรักษาอย่างเหมาะสม
.
ปัจจุบัน รพ.บุษราคัม รับผู้ป่วยค่อนข้างมาก อัตราการครองเตียงมากกว่าร้อยละ 95 ที่ผ่านมา รพ.บุษราคัม รับผู้ป่วยแล้ว 10,739 ราย รักษาหายกลับบ้าน 7,226 ราย ส่งรักษาต่อ 257 ราย และอยู่ระหว่างการรักษา 3,167 ราย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 5 ธันวาคม 2564
กรมการขนส่งทางราง ลงสำรวจการให้บริการรถไฟระหว่างเมือง ณ สถานีเชียงใหม่
...
กรมการขนส่งทางราง (ขร.) กระทรวงคมนาคม ลงสำรวจการให้บริการรถไฟระหว่างเมือง ณ สถานีเชียงใหม่ พร้อมทั้งตรวจประเมินคุณภาพสถานีและตรวจติดตามการดำเนินมาตรการป้องกันการแพร่ระบาดของเชื้อไวรัสโคโรนา 2019 (COVID-19)
โดย ขร. ได้ดำเนินตรวจตามกิจกรรมส่งเสริมและการประกวดประเมินคุณภาพสถานี (สถานีดีพร้อม) ซึ่งได้มีการกำหนดเกณฑ์และคะแนนการคัดเลือกสถานี ออกเป็น 4 ปัจจัยหลัก ดังนี้
1.ด้านการใช้งานของผู้ใช้บริการ เช่น ความสะดวกในการเข้าถึงสถานีของผู้ใช้บริการ มีป้ายบอกสถานีที่ถ ชัดเจน มีเส้นทางเชื่อม หรือพื้นทางเชื่อมต่อที่ชัดเจน ความปลอดภัยในการขึ้น - ลงขบวนรถ 2.ด้านการบริหารจัดการ และเทคโนโลยีที่เหมาะสม เช่น ความเพียงพอของจำนวนบุคลากร เจ้าหน้าที่ประจำสถานี 3.ด้านการจัดการสิ่งแวดล้อม เช่น มีการดำเนินการตามมาตรการด้านสาธารณสุข และ 4.ด้านสุนทรียภาพ เช่น มีการออกแบบสถาปัตยกรรม
ทั้งนี้ ขร. จะมีการลงพื้นที่สถานีต่างๆ เพื่อประเมินตามกิจกรรมดังกล่าว รวมทั้งเพื่อตรวจสอบแนวทางการจัดการป้องกันการแพร่ระบาดเชื้อไวรัส COVID-19 ต่อไป
วันศุกร์ที่ 5 สิงหาคม 2565
รัฐมนตรีว่าการกระทรวงยุติธรรม แสดงความเสียใจกับครอบครัวผู้เสียชีวิต จากเหตุไฟไหม้ผับชลบุรี สั่ง “คุ้มครองสิทธิ” เร่งเยียวยาผู้เสียชีวิต-ผู้บาดเจ็บ
รัฐมนตรีว่าการกระทรวงยุติธรรม แสดงความเสียใจกับครอบครัวผู้เสียชีวิต จากเหตุไฟไหม้ผับชลบุรี สั่ง “คุ้มครองสิทธิ” เร่งเยียวยาผู้เสียชีวิต-ผู้บาดเจ็บ เผย มีสิทธิได้เงินเยียวยาคนละ 110,000 บาท ขออนุกรรมการพิจารณาระดับจังหวัด เร่งอนุมัติ
วันที่ 5 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีเหตุไฟไหม้สถานบันเทิงแห่งหนึ่งในจังหวัดชลบุรี ส่งผลให้มีผู้เสียชีวิตแล้ว 14 รายว่า ขอแสดงความเสียใจกับญาติของผู้เสียชีวิตทุกคน ซึ่งตนติดตามสถานการณ์ และได้เห็นคลิปเหตุการณ์แล้ว ต้องยอมรับว่า เป็นเหตุสะเทือนใจมาก ตนจึงได้สั่งการเป็นการเร่งด่วนที่สุด ให้กรมคุ้มครองสิทธิและเสรีภาพ ลงพื้นที่เพื่อเยียวยา และแจ้งสิทธิช่วยเหลือญาติของผู้เสียชีวิต รวมถึงผู้ได้รับบาดเจ็บแล้ว โดยนายสุรไกร นวลศิริ ผู้อำนวยการสำนักงานยุติธรรม จังหวัดชลบุรี ได้ลงพื้นที่สถานีตำรวจภูธร ต.พลูตาหลวง อ.สัตหีบ จ.ชลบุรี เพื่อรับคำขอผู้เสียหายในคดีอาญาแล้ว
นายสมศักดิ์ กล่าวต่อว่า กรณีผู้เสียชีวิต มีสิทธิได้รับการเยียวยา ตาม พ.ร.บ.ค่าตอบแทนผู้เสียหายและค่าทดแทน และค่าใช้จ่ายแก่จำเลยในคดีอาญา พ.ศ.2544 รวมเป็นเงินจำนวน 110,000 บาท แบ่งเป็น ค่าตอบแทนกรณีถึงแก่ความตาย จำนวน 50,000 บาท ค่าจัดการศพ 20,000 บาท และค่าขาดอุปการะเลี้ยงดู 40,000 บาท ส่วนผู้ได้รับบาดเจ็บ จะได้รับการเยียวยา โดยมีค่ารักษาพยาบาลเท่าที่จ่ายจริง แต่ไม่เกิน 40,000 บาท ค่าฟื้นฟูสมรรถภาพทางร่างกายและจิตใจ เท่าที่จ่ายจริง แต่ไม่เกิน 20,000 บาท ค่าขาดประโยชน์ในระหว่างที่ไม่สามารถทำงานได้ตามปกติ ให้จ่ายในอัตราค่าจ้างขั้นต่ำของจังหวัดชลบุรี วันละ 336 บาท ไม่เกิน 1 ปี และค่าตอบแทนความเสียหายอื่น ไม่เกิน 50,000 บาท แต่การพิจารณาการเยียวยา ต้องรอคณะอนุกรรมการพิจารณาค่าตอบแทนผู้เสียหายในระดับจังหวัด ที่มีผู้ว่าราชการจังหวัด เป็นประธาน อนุมัติก่อน กรมคุ้มครองสิทธิฯ ถึงจะจ่ายเงินได้
“จากกรณีนี้ ผมเห็นใจผู้ที่ได้รับบาดเจ็บ และญาติของผู้เสียชีวิตเป็นอย่างมาก ที่ต้องมาสูญเสียคนที่เรารัก ผมในฐานะกำกับดูแลกระทรวงยุติธรรม จึงพร้อมเข้าไปช่วยเหลืออย่างเต็มที่ เพราะเรามีหน้าที่ ที่ต้องดูแลความเดือดร้อนของพี่น้องประชาชน ดังนั้น สำหรับผู้ที่ได้รับบาดเจ็บ หรือ ครอบครัวผู้เสียชีวิต ที่ยังไม่รู้จะดำเนินการต่ออย่างไร สามารถติดต่อสายด่วนยุติธรรมได้ที่เบอร์ 1111 กด 77 ผมได้สั่งการให้เจ้าหน้าที่รอช่วยเหลือกรณีนี้ แบบเร่งด่วนที่สุด เพราะความเดือดร้อนของพี่น้องประชาชน ไม่สามารถรอได้ และผมอยากขอให้อนุกรรมการพิจารณาค่าตอบแทนผู้เสียหายระดับจังหวัด เร่งพิจารณาเงินเยียวยาด้วย เพราะตนยากช่วยเหลือเยียวยาพี่น้องประชาชน ให้เร็วที่สุด” รมว.ยุติธรรม กล่าว
วันอังคารที่ 23 สิงหาคม 2565
ปลัด สธ.เปิดประชุมคณะทำงานด้านสุขภาพภายใต้ APEC Health Week เพิ่มความพร้อมรับมือ วิกฤตสุขภาพ ฟื้นฟูเศรษฐกิจ
ปลัดกระทรวงสาธารณสุขเปิดการประชุมคณะทำงานด้านสุขภาพ ภายใต้ APEC Health Week เผยเป็นการประชุมด้านสุขภาพนานาชาติครั้งแรกในไทย หลังโควิดระบาด ครอบคลุมทั้งประเด็นสุขภาพ เศรษฐกิจและนวัตกรรม
ปลัดกระทรวงสาธารณสุขเปิดการประชุมคณะทำงานด้านสุขภาพ ภายใต้APEC Health Week เผยเป็นการประชุมด้านสุขภาพนานาชาติครั้งแรกในไทย หลังโควิดระบาด ครอบคลุมทั้งประเด็นสุขภาพ เศรษฐกิจและนวัตกรรม ช่วยสมาชิกเขตเศรษฐกิจเพิ่มความพร้อมรับมือวิกฤตสุขภาพและฟื้นฟูเศรษฐกิจ
วันนี้ (23 สิงหาคม 2565) ที่โรงแรมมิลเลนเนียม ฮิลตัน กทม. นพ.เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการประชุมคณะทำงานด้านสุขภาพ (Health Working Group: HWG) SOM3/2022 ซึ่งเป็นหนึ่งในกิจกรรมการจัดประชุม APEC Health Week ระหว่างวันที่ 22-26 สิงหาคม 2565 ที่กระทรวงสาธารณสุขเป็นเจ้าภาพในการจัดประชุมระดับรัฐมนตรีสาธารณสุขของเขตเศรษฐกิจเอเปค ภายใต้หัวข้อ “Open to Partnership. Connect with the World. Balance Health and the Economy” หรือเปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ
นพ.เกียรติภูมิกล่าวว่า การประชุมคณะทำงานด้านสุขภาพ (Health Working Group: HWG) SOM 3/2022 ถือเป็นการประชุมด้านสุขภาพระดับนานาชาติครั้งแรกในประเทศไทย หลังจากการระบาดของโรคโควิด 19 โดยมีเป้าหมายคือการช่วยสร้างความตื่นตัวในระดับสากลทั่วภูมิภาคเอเปค เพื่อฟื้นฟูเศรษฐกิจและสุขภาพหลังวิกฤตโควิด 19และช่วยเพิ่มระดับความพร้อมในการรับมือความท้าทายใหม่ๆ ไปพร้อมกัน เปิดรับทุกโอกาสจากการเรียนรู้และแบ่งปันประสบการณ์จากสมาชิกเขตเศรษฐกิจทั่วทุกมุมโลก ทั้งหมดนี้เพื่อส่งเสริมและสนับสนุนการทำงานร่วมกันระหว่างแต่ละเขตเศรษฐกิจ เพื่อเพิ่มมูลค่าด้านสุขภาพ ซึ่งนำไปสู่การเติบโตทางเศรษฐกิจในที่สุด
นพ.เกียรติภูมิกล่าวว่า รายละเอียดของการประชุมมีความครอบคลุมทั้งเรื่องสุขภาพ เศรษฐกิจ และนวัตกรรมที่จะพัฒนาระบบสุขภาพโลกในอนาคต รวมถึงเสริมสร้างการวางแผนทางด้านสุขภาพ โดยทุกคนที่เข้าร่วมประชุมมีความสำคัญในการมาร่วมกันวิเคราะห์และแบ่งปันความคิดเห็นเกี่ยวกับประเด็นต่างๆ ที่มีความท้าทาย โดยเฉพาะด้านการดำเนินงานเพื่อให้มั่นใจว่าสมาชิกของเอเปคสามารถบรรลุเป้าหมายที่ตั้งไว้ได้ และเชื่อว่าผู้เข้าร่วมประชุมจะได้รับแรงบันดาลใจจากประสบการณ์ที่ได้รับการแบ่งปันจากสมาชิกเขตเศรษฐกิจ เพลิดเพลินกับบรรยากาศของประเทศไทย และการประชุมมีประสิทธิผลและประสบความสำเร็จตามเป้าหมาย
****************************23 สิงหาคม 2565
วันเสาร์ที่ 28 พฤษภาคม 2565
โฆษกรัฐบาลเผย นายกฯ ห่วงใยประชาชนภาคอีสาน-กลาง-ตะวันออก-ใต้ เตือนช่วงนี้ถึงสิ้นเดือน (31 พ.ค.) เฝ้าระวังฝนตกหนัก
โฆษกรัฐบาลเผย นายกฯ ห่วงใยประชาชนภาคอีสาน-กลาง-ตะวันออก-ใต้ เตือนช่วงนี้ถึงสิ้นเดือน (31 พ.ค.) เฝ้าระวังฝนตกหนัก ย้ำทุกหน่วยงานเตรียมพร้อมรับมือทุกมิติ ให้ดูแลช่วยเหลือประชาชนได้อย่างทันท่วงที
วันนี้(28พ.ค.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงใยประชาชนในพื้นที่ภาคตะวันออกเฉียงเหนือภาคกลางภาคตะวันออกและภาคใต้ที่คาดว่าจะได้รับผลกระทบจากสถานการณ์ฝนตกหนักถึงหนักมากในบางพื้นที่ระหว่างวันที่27-31พฤษภาคม2565ซึ่งกรมอุตุนิยมวิทยารายงานพบว่ามรสุมตะวันตกเฉียงใต้ที่พัดปกคลุมทะเลอันดามันประเทศไทยและอ่าวไทยเริ่มมีกำลังแรงขึ้นประกอบกับร่องมรสุมพาดผ่านตอนบนของภาคเหนือเข้าสู่หย่อมความกดอากาศต่ำบริเวณอ่าวตังเกี๋ยโดยลักษณะเช่นนี้ทำให้ประเทศไทยจะมีฝนเพิ่มขึ้นและมีฝนตกหนักถึงหนักมากบางแห่งบริเวณพื้นที่ภาคตะวันออกเฉียงเหนือภาคกลางภาคตะวันออกและภาคใต้โดยคลื่นลมบริเวณทะเลอันดามันและอ่าวไทยก็จะมีกำลังแรงขึ้น
นายธนกรกล่าวว่านายกรัฐมนตรีได้ฝากย้ำเตือนให้ประชาชนในพื้นที่ดังกล่าวเฝ้าระวังและเตรียมความพร้อมรับมือกับสถานการณ์ที่เกิดขึ้นพร้อมกำชับให้เจ้าหน้าที่ทุกหน่วยงานที่เกี่ยวข้องเตรียมความพร้อมทุกมิติทั้งอุปกรณ์เครื่องมือเครื่องจักรต่างๆในการดูแลช่วยเหลือประชาชนเตรียมพร้อมแผนเผชิญเหตุรับสถานการณ์น้ำหลากเตรียมความพร้อมบุคลากรรวมถึงความพร้อมของระบบสื่อสารสำรองเพื่อบูรณาการให้ความช่วยเหลือได้ทันทีพร้อมกันนี้ขอให้มีการประชาสัมพันธ์แจ้งเตือนสถานการณ์ฝนตกให้ประชาชนที่คาดว่าจะได้รับผลกระทบเตรียมพร้อมในการอพยพได้ทันท่วงทีหากเกิดสถานการณ์ฝนตกหนักจนส่งผลให้เกิดน้ำท่วมด้วย
“นายกรัฐมนตรียังกำชับกระทรวงคมนาคมให้มีการเตรียมความพร้อมรับมืออุทกภัยที่อาจเกิดขึ้นในหลายพื้นที่ทั่วประเทศด้วยเช่นการจัดตั้งศูนย์ช่วยเหลือผู้ประบอุทกภัยการเตรียมความพร้อมทางรถทางเรือและน้ำดื่มเพื่อแจกจ่ายประชาชนการจัดชุดปฏิบัติการพร้อมเครื่องมือเครื่องจักรออกแก้ไขน้ำท่วมบนเส้นทางเพื่อให้ยานพาหนะสามารถสัญจรผ่านได้และอำนวยความสะดวกให้กับประชาชนผู้สัญจรติดตั้งอุปกรณ์ป้ายเตือนป้ายแนะนำไฟวับวาบแบริเออร์เครื่องสูบน้ำและกระสอบทรายนำแนวป้องกันน้ำให้ประชาชนได้รับทราบเพื่อให้ผู้ใช้เส้นทางสามารถเลี่ยงเส้นทางทั้งนี้ขอให้ประชาชนติดตามประกาศแจ้งเตือนสภาพอากาศจากหน่วยงานภาครัฐอย่างใกล้ชิด”นายธนกรกล่าว
-------
วันพุธที่ 1 มิถุนายน 2565
ข่าวการประชุม ครม.สัญจรจังหวัดสุราษฎร์ธานีและจังหวัดภูเก็ต
ระหว่างวันที่ 2-3 พฤศจิกายน 2563
นายกรัฐมนตรีเยี่ยมชมระบบติดตามผู้เดินทางเข้าออก ภายในเกาะสมุย Samui Smart City Command Center สร้างความเชื่อมั่นแก่ประชาชนและนักท่องเที่ยว​
นายกฯ พบปะชาวเกาะสมุย ย้ำรัฐบาลดูแลประชาชนทุกกลุ่ม ยืนยันทำงานอย่างเต็มที่ให้ทุกอย่างเดินหน้าต่อไปได้ ขอทุกภาคส่วนร่วมมือพัฒนาเกาะสมุยให้เจริญก้าวหน้าภายใต้แนวคิดรวมใจ ไทยสร้างชาติ
นายกรัฐมนตรีตรวจเยี่ยมสนามบินภูเก็ต เตรียมพร้อมรองรับนักท่องเที่ยว เผยทุกระบบมีความพร้อม ย้ำให้ปฏิบัติตามมาตรการควบคุมป้องกันโควิด-19 อย่างเคร่งครัด
นายกรัฐมนตรีพบผู้ประกอบการท่องเที่ยวภูเก็ต พร้อมนำ 13 มาตรการฟื้นฟูเศรษฐกิจและสังคมของจังหวัดภูเก็ต เข้าที่ประชุม ศบศ.​
นายกรัฐมนตรีปรุงเมนู ยำสับปะรดกุ้งมังกร ประชาสัมพันธ์เมืองแห่งอาหารเลิศรส Creative City of Gastronomy ของจังหวัดภูเก็ต
ที่ประชุม กรอ. กลุ่มจังหวัดอันดามัน รับทราบมาตรการฟื้นฟูเศรษฐกิจ นายกรัฐมนตรีเสนอการใช้จ่ายภาครัฐแบบ new normal ในลักษณะร่วมจ่าย สร้างความคุ้มค่าด้านงบประมาณ
นายกรัฐมนตรีลงพื้นที่ย่านเมืองเก่าภูเก็ต (Phuket old town) ชูท่องเที่ยววัฒนธรรม บอกเล่าเรื่องราวคนภูเก็ต พร้อมพบปะทักทายผู้ประกอบการและประชาชน
นายกรัฐมนตรี เผยครม. สัญจรอนุมัติโครงการสำคัญช่วยเหลือเกษตรกรชาวสวนยางและเกษตรกรผู้ปลูกข้าว ยืนยันรัฐบาลจัดสรรงบฟื้นฟูลงไปทุกจังหวัดแล้ว เร่งขับเคลื่อนเศรษฐกิจฐานราก
นายกรัฐมนตรี ย้ำรัฐบาลจริงจังในการแก้ไขปัญหาสุขภาพและเศรษฐกิจ เร่งส่งเสริมเศรษฐกิจที่มีศักยภาพเสริมสภาพคล่องและการจ้างงาน​
วันพฤหัสบดีที่ 23 กันยายน 2564
กรมบัญชีกลางสนับสนุนและเชื่อมโยงข้อมูลการเบิกจ่ายงบประมาณ ของ EEC บูรณาการระบบฐานข้อมูลด้านการเงินการคลังภาครัฐ เพื่อความสะดวก คุ้มค่า โปร่งใส ตรวจสอบได้
นายสันติ พร้อมพัฒน์ รมช.คลัง เป็นประธานในพิธีลงนามบันทึกข้อตกลงความร่วมมือการสนับสนุนข้อมูลเขตพัฒนาพิเศษภาคตะวันออกผ่านระบบเทคโนโลยีสารสนเทศ ระหว่างสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) หรือ EEC และกรมบัญชีกลาง
นายประภาศ คงเอียด อธิบดีกรมบัญชีกลาง เปิดเผยภายหลังพิธีลงนามบันทึกข้อตกลงความร่วมมือการสนับสนุนข้อมูลเขตพัฒนาพิเศษภาคตะวันออกผ่านระบบเทคโนโลยีสารสนเทศ ระหว่างสำนักงานคณะกรรมการนโยบายเขตพัฒนาพิเศษภาคตะวันออก (สกพอ.) หรือ EEC และ กรมบัญชีกลาง โดยมีนายสันติ พร้อมพัฒน์ รัฐมนตรีช่วยว่าการกระทรวงการคลัง เป็นประธาน ณ ห้องประชุมชั้น 7 อาคาร 6 กรมบัญชีกลาง วันที่ 23 กันยายน 2564 ว่า กรมบัญชีกลางในฐานะหน่วยงานที่กำกับดูแลและบริหารการใช้จ่ายเงินของแผ่นดิน ซึ่งถือเป็นกลไกสำคัญของภาครัฐที่จะช่วยให้การบริหารงบประมาณและการใช้จ่ายเงินของหน่วยงานภาครัฐมุ่งสู่ผลสัมฤทธิ์ตามกรอบภารกิจและนโยบายของรัฐบาล โดยกรมบัญชีกลางมีการจัดเตรียมเครื่องมือที่อำนวยความสะดวกแก่หน่วยงานของรัฐไว้รองรับการดำเนินงานที่เกี่ยวข้องกับการใช้จ่ายเงินงบประมาณ เช่น การพัฒนาระบบฐานข้อมูล การให้บริการข้อมูลในรูปแบบดิจิทัล เพื่อสนับสนุนข้อมูลผลการใช้จ่ายเงินงบประมาณและด้านการจัดซื้อจัดจ้างภาครัฐ เป็นต้น สำหรับความร่วมมือระหว่างสำนักคณะกรรมการนโยบายเขตพัฒนาพิเศษภาคตะวันออกและกรมบัญชีกลางในครั้งนี้ นับเป็นการบูรณาการแลกเปลี่ยนข้อมูลเพื่อสนับสนุนการเชื่อมโยงข้อมูลให้สำนักคณะกรรมการนโยบายเขตพัฒนาพิเศษภาคตะวันออกสามารถนำข้อมูลไปใช้ในการกำกับ ติดตาม และประเมินผลโครงการที่ดำเนินงานภายใต้แผนงานบูรณาการเขตพัฒนาพิเศษภาคตะวันออกได้อย่างสะดวกรวดเร็ว มีประสิทธิภาพ ช่วยลดกระบวนการทำงานที่ซับซ้อน รวมถึงการรวบรวมข้อมูล สำหรับวิเคราะห์สถานการณ์ในภาพรวมให้ครบถ้วนทุกมิติ เพื่อยกระดับคุณภาพชีวิตและให้ประชาชนในพื้นที่ได้รับประโยชน์สูงสุด
“การลงนามความร่วมมือในครั้งนี้ กรมบัญชีกลางจะสนับสนุนข้อมูลการเบิกจ่ายงบประมาณจากระบบ GFMIS และข้อมูลสถานะการจัดซื้อจัดจ้างจากระบบ e-GP ให้แก่ระบบสารสนเทศที่ สกพอ. ร่วมมือกับสำนักงานพัฒนารัฐบาลดิจิทัล (องค์การมหาชน) หรือ สพร. พัฒนาขึ้น เพื่อเป็นฐานข้อมูลรวบรวมโครงการตามแผนภาพรวมการพัฒนาอีอีซี โครงการและงบประมาณทั้งในและนอกแผนบูรณาการอีอีซี รวมถึงงบประมาณโครงการที่สำคัญของท้องถิ่น เพื่อให้เกิดการบูรณาการการพัฒนาพื้นที่ครอบคลุมถึงระดับชุมชน อำนวยความสะดวกให้ภาครัฐ และถือเป็นจุดเริ่มต้นครั้งสำคัญของการทำงานเชิงรุกแบบบูรณาการ เป็นต้นแบบของการเชื่อมโยงข้อมูลระหว่างหน่วยงานของรัฐเพื่อสนับสนุนการขับเคลื่อนนโยบายสำคัญของรัฐบาลในการสร้างความเจริญเติบโตทางเศรษฐกิจและยกระดับขีดความสามารถในการแข่งขันของประเทศในระยะยาวอย่างยั่งยืน รวมทั้งเป็นองค์ประกอบที่สำคัญในการผลักดันการเปลี่ยนผ่านสู่รัฐบาลดิจิทัล หรือรัฐบาล 4.0 ตามบทบัญญัติและเจตนารมณ์แห่งพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 ได้อย่างชัดเจนและเป็นรูปธรรม เพื่อให้รัฐบาลดิจิทัลที่มีการเชื่อมโยงข้อมูลระหว่างหน่วยงานของรัฐเป็นพื้นฐานของการขับเคลื่อนนโยบายประเทศไทย 4.0 (Thailand 4.0) เพื่อพัฒนาประเทศไปสู่วิสัยทัศน์ที่กำหนดไว้ในยุทธศาสตร์ชาติ 20 ปี คือ ความมั่นคง มั่งคั่ง และยั่งยืน ต่อไป” อธิบดีกรมบัญชีกลาง กล่าว
วันอังคารที่ 2 สิงหาคม 2565
ก.แรงงาน ชวนให้กำลังใจเยาวชนแข่งขันทักษะฝีมือ ครั้งที่ 29 ระดับภาค
กรมพัฒนาฝีมือแรงงาน กระทรวงแรงงาน เชิมชมและเชียร์เยาวชนคนเก่งแข่งขันทักษะฝีมือ ครั้งที่ 29 ระดับภาค รมว.แรงงาน สุชาติ ชมกลิ่น ส่งนายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน เป็นประธานเปิดงานสนามแข่งเมืองชลบุรี
วันศุกร์ที่ 6 พฤษภาคม 2565
รมว.พม. หนุนคนรุ่นใหม่เป็นผู้นำพลเมืองดี (ACL) ร่วมกันขับเคลื่อนประเทศไทยดีขึ้นทุกวัน
รมว.พม. หนุนคนรุ่นใหม่เป็นผู้นำพลเมืองดี (ACL) ร่วมกันขับเคลื่อนประเทศไทยดีขึ้นทุกวัน
วันนี้ (6 พ.ค. 65) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการอบรมหลักสูตร “ผู้นำพลเมืองดี” (Active Citizen Leadership : ACL) พร้อมทั้งกล่าวปาฐกถาพิเศษ โดยมีนายอนุกูล ปีดแก้ว อธิบดีกรมพัฒนาสังคมและสวัสดิการ กล่าวรายงาน พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. เข้าร่วมงาน ณ โรงแรมเดอะแกรนด์ริเวอร์ไซด์ อำเภอเมืองพิษณุโลก จังหวัดพิษณุโลก
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ขับเคลื่อนงานในเรื่องการพัฒนาทุนมนุษย์ โดยเฉพาะเด็ก เยาวชน และคนรุ่นใหม่ ซึ่งจะเป็นอนาคตของประเทศ ให้ความสนใจในการทำงานจิตอาสา ช่วยเหลือสังคม ซึ่งปัจจุบัน เทคโนโลยีและสื่อเข้ามามีอิทธิพลอย่างมากในสังคม และท้าทายความเป็นพลเมืองในยุคดิจิทัล ซึ่งไม่ใช่เพียงแค่การเข้าถึงเทคโนโลยีที่เข้ามามีบทบาทหลากหลายในชีวิตประจำวันเท่านั้น แต่ยังหมายรวมไปถึงเยาวชนต้องมี “ทักษะ องค์ความรู้ และช่องทาง” ในการใช้เทคโนโลยีอย่างชาญฉลาด ทั้งนี้ กระทรวง พม. จึงได้จัดหลักสูตร พลเมืองดี (Active Citizen Leadership : ACL) เพื่อส่งเสริมและพัฒนาทักษะ ความรู้ ทัศนคติเยาวชน คนรุ่นใหม่ รวมทั้งประชาชน ให้เป็นพลเมืองดี มีจิตอาสา และมีความพร้อมในด้านทักษะต่าง ๆ เพื่อช่วยกันขับเคลื่อนประเทศไทยให้ดีขึ้นทุกวัน
นายจุติ กล่าวเพิ่มเติมว่า ตนรู้สึกดีใจที่เห็นคนรุ่นใหม่ใส่ใจอนาคตของประเทศ ซึ่งการอบรมครั้งนี้ มีความคาดหวังว่าผู้เข้าร่วมจะมีคุณลักษณะสำคัญ 7 ประการ อาทิ 1. สามารถพึ่งพาตนเองได้ โดยเลิกพึ่งพาระบบและผู้นำ 2. ใช้ชีวิตที่ควบคุมได้ (Self Control) โดยลงมือทำให้มากกว่าพูด 3. ปรับทัศนคติ โดยเชื่อว่า “ทุกอย่างในโลกนี้เป็นไปได้ทั้งนั้น” 4. ใช้ชีวิตที่มีคุณภาพ โดยต้องอยู่กับปัจจุบัน ส่วนอดีตถือเป็นบทเรียน 5. คิดถึงตนเองให้น้อยลง 6. เป็นคนดีเกิดมาเพื่อทำความดี และ 7. ต้องดูแลรักษาแผ่นดินไทยตามหน้าที่ โดยประกอบวิชาชีพสุจริตและทำหน้าที่พลเมืองที่ดี นอกจากนี้ ตนขอฝากให้ผู้เข้าอบรมซึ่งเป็นคนรุ่นใหม่ คิดเป็น ทำเป็น มองอนาคตให้เป็น ขอให้รักษาสิ่งดีๆ ของประเทศไทยไว้ และขอให้สิ่งที่คิดจะทำเป็นสิ่งที่ดีและมีประโยชน์ต่อสังคมและประเทศชาติต่อไป
วันพุธที่ 23 มิถุนายน 2564
วธ.รับลูกรัฐบาลช่วยเหลือผู้ได้รับผลกระทบโควิด-19 มีงานทำ กระจายจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ 406 อัตรา
วธ.รับลูกรัฐบาลช่วยเหลือผู้ได้รับผลกระทบโควิด-19 มีงานทำ กระจายจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ 406 อัตรา ตำแหน่งนักวิชาการวัฒนธรรม  นักจัดการงานทั่วไป นักวิชาการเงินและบัญชี พร้อมเปิดรับสมัครในเดือนกรกฎาคมนี้
วธ.รับลูกรัฐบาลช่วยเหลือผู้ได้รับผลกระทบโควิด-19 มีงานทำ กระจายจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ 406 อัตรา ตำแหน่งนักวิชาการวัฒนธรรม นักจัดการงานทั่วไป นักวิชาการเงินและบัญชี พร้อมเปิดรับสมัครในเดือนกรกฎาคมนี้
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่คณะรัฐมนตรี(ครม.)มีมติเมื่อวันที่ 8 มิถุนายนที่ผ่านมาเห็นชอบข้อเสนอแนวทางการจัดสรรกรอบอัตรากำลังและกลไกการบริหารจัดการพนักงานราชการเฉพาะกิจ 10,000 อัตราให้แก่ 28 ส่วนราชการใน 14 กระทรวงเพื่อช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้มีงานทำและกระจายการจ้างงานลงสู่ระดับพื้นที่ที่มีกลุ่มเป้าหมายเป็นผู้สำเร็จการศึกษาระดับปริญญาตรีและได้รับค่าตอบแทน 18,000 บาทต่อเดือน มีระยะเวลาจ้างไม่เกิน 1 ปีและสิ้นสุดการจ้างงานไม่เกินวันที่ 30 กันยายน 2565 โดยพลเอกประยุทธ์ จันทร์โอชา นายกรัฐมนตรีมีนโยบายให้ส่วนราชการในแต่ละกระทรวงที่ได้รับจัดสรรอัตราพนักงานราชการเฉพาะกิจเร่งรับสมัครและบรรจุเข้าปฏิบัติงานตามขั้นตอนโดยเร็วที่สุดนั้น ในส่วนของกระทรวงวัฒนธรรม (วธ.) ได้รับจัดสรรอัตราพนักงานราชการเฉพาะกิจ 406 อัตราโดยบรรจุในตำแหน่งนักวิชาการวัฒนธรรม นักจัดการงานทั่วไป และนักวิชาการเงินและบัญชี
รัฐมนตรีว่าการกระทรวงวัฒนธรรม กล่าวอีกว่า สำหรับการจัดสรรกรอบอัตรากำลังพนักงานราชการเฉพาะกิจที่จะเปิดรับสมัครนี้ วธ.จะจัดสรรอัตรากำลังให้แก่สำนักงานวัฒนธรรมจังหวัดทั้ง 76 จังหวัด แบ่งเป็นจัดสรรให้จังหวัดที่มีขนาดใหญ่ 26 จังหวัดได้รับจัดสรรจังหวัดละ 6 อัตรา รวม 156 อัตรา ขณะเดียวกันในส่วนของจังหวัดที่มีขนาดกลาง 22 จังหวัดได้รับจัดสรรจังหวัดละ 5 อัตรา รวม 110 อัตรา ส่วนจังหวัดที่มีขนาดเล็ก 28 จังหวัดได้รับจัดสรรจังหวัดละ 5 อัตรา รวม 140 อัตรา ทั้งนี้ วธ.จะประชุมคณะกรรมการสรรหาเพื่อกำหนดแนวทางในการคัดเลือกพนักงานราชการเฉพาะกิจในเร็วๆนี้ และดำเนินการจัดทำร่างกำหนดแนวทางดังกล่าว โดยจะสามารถเปิดรับสมัครคัดเลือกในเดือนกรกฎาคม และจะเปิดสอบข้อเขียนและสัมภาษณ์เพื่อให้บรรจุเข้าปฏิบัติงานได้ในเดือนสิงหาคม 2564
วันศุกร์ที่ 24 ธันวาคม 2564
โฆษกรัฐบาลเผย "นายกฯ" พอใจดัชนีความเชื่อมั่น SME  เดือน พ.ย. เพิ่มขึ้นเกินระดับค่าฐานเป็นครั้งแรกที่ 50.5  ฝากผู้ประกอบการเฝ้าระวังโควิด-19 ในสถานประกอบการ
โฆษกรัฐบาลเผย "นายกฯ" พอใจดัชนีความเชื่อมั่น SME  เดือน พ.ย. เพิ่มขึ้นเกินระดับค่าฐานเป็นครั้งแรกที่ 50.5  ฝากผู้ประกอบการเฝ้าระวังโควิด-19 ในสถานประกอบการ หวั่นเป็นปัจจัยลบต่อความเชื่อมั่นและกำลังการผลิต
วันนี้ 24 ธ.ค. 64นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจรับทราบรายงานดัชนีความเชื่อมั่นผู้ประกอบการ SME เดือน พ.ย. 2564 ปรับเพิ่มขึ้น มาอยู่ที่ระดับ 50.5 ปรับตัวเพิ่มขึ้นเกินระดับค่าฐานที่ 50 เป็นครั้งแรกตั้งแต่เกิดการระบาดของไวรัสโควิด-19 ตั้งแต่เม.ย. 64 เช่นเดียวกับความเชื่อมั่นฯ ผู้ประกอบการ SME รายภูมิภาค ปรับตัวเพิ่มขึ้นทุกภูมิภาค โดยเฉพาะ กรุงเทพฯ และปริมณฑล เพิ่มขึ้นจากเดือนก่อนหน้าที่ระดับ 46.1 มาอยู่ที่ 52.1 ซึ่งเป็นผลจากการผ่อนปรนให้มีการดำเนินธุรกิจมากขึ้น รวมถึงมาตรการกระตุ้นการใช้จ่ายของรัฐบาลที่มุ่งสนับสนุนผู้ประกอบการและธุรกิจรายย่อยทั้งนี้ สำนักงานส่งเสริมวิสาหกิจขนาดกลางและขนาดย่อมรายงานดัชนี SME ภาคการผลิต การค้า การบริการ และธุรกิจการเกษตร เพิ่มขึ้นมาอยู่ที่ระดับ 49.4, 49.5 , 51.1 และ 57.2 ตามลำดับ โดยภาคการบริการ มีการปรับเพิ่มขึ้นมากที่สุด ได้แก่ สาขาบริการการท่องเที่ยว การขนส่งมวลชน (ไม่ประจำทาง) บริการเสริมความงาม/สปา/นวดเพื่อสุขภาพ ร้านอาหาร บริการสันทนาการ/วัฒนธรรม/กีฬา และโรงแรม/ที่พัก ขณะที่ ภาคการบริการ มีการปรับตัวเพิ่มขึ้นมากที่สุด เมื่อเทียบกับภาคธุรกิจอื่นๆ ทั้งดัชนีด้านคำสั่งซื้อ ปริมาณการผลิต/การค้า/บริการ การลงทุน กำไร และการจ้างงาน เพิ่มขึ้นมาอยู่ที่ระดับ 55.7 53.0 52.5 52.6 และ 50.5 ตามลำดับ เป็นผลเนื่องมาจากนโยบายการเปิดประเทศรับนักท่องเที่ยวตั้งแต่วันที่ 1 พ.ย. 2564
นายธนกร ยังกล่าวถึงการคาดการณ์ดัชนีความเชื่อมั่นฯ ในอีก 3 เดือนข้างหน้าอยู่ที่ระดับ 58.1 จากแนวโน้มการขยายตัวของยอดขายสินค้าและการให้บริการที่เพิ่มขึ้นต่อเนื่อง
นายกรัฐมนตรี สั่งการให้ทุกหน่วยงานให้หมั่นประเมินและปรับปรุงมาตรการช่วยเหลือผู้ประกอบการ SME เพื่อเสริมแกร่งให้กลุ่มธุรกิจสามารถฟื้นตัว และกลับมาเติบโตได้ในระยะยาว ซึ่งล่าสุด กรมส่งเสริมอุตสาหกรรม (กสอ.) กระทรวงอุตสาหกรรม อนุมัติสินเชื่อพิเศษ “ดีพร้อมเปย์” กรอบวงเงิน 30 ล้านบาท เพื่อเป็นแหล่งเงินทุนหมุนเวียนในการประกอบกิจการ และต่อยอดธุรกิจ โดยมีกลุ่มเป้าหมายคือ ผู้ประกอบการวิสาหกิจขนาดกลางและขนาดย่อม (SME) ที่เข้าร่วมโครงการฯ อย่างไรก็ตาม นายกรัฐมนตรียังฝากถึงผู้ประกอบทุกไซส์ทุกกลุ่มอุตสาหกรรม ต้องเคร่งครัดมาตรการควบคุมโควิด-19 ป้องกันการแพร่ระบาดในสถานประกอบการ เพราะจะเป็นปัจจัยลบส่งผลต่อกำลังการผลิตและความเชื่อมั่นด้วย
วันอังคารที่ 28 มิถุนายน 2565
ครม.รับทราบผลการดำเนินการสำรวจแร่โพแทช จ.อุดรธานี ขั้นต่อไป ยื่นขอประทานบัตรจากกระทรวงอุตสาหกรรม
ครม.รับทราบผลการดำเนินการสำรวจแร่โพแทช จ.อุดรธานี ขั้นต่อไป ยื่นขอประทานบัตรจากกระทรวงอุตสาหกรรม
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 มิถุนายน 2565 ว่า ครม.รับทราบผลการดำเนินงานของบริษัท เอเชีย แปซิฟิค โปแตซ คอร์ปอเรชั่น จำกัด หลังได้รับสิทธิสำรวจแร่โพแทชในจังหวัดอุดรธานี เพื่อดำเนินการขอประทานบัตรจากกระทรวงอุตสาหกรรมต่อไป สำหรับการดำเนินงานของบริษัท เอเชีย แปซิฟิคฯ ที่ผ่านมาประกอบด้วย
1.รายงานการวิเคราะห์ผลกระทบสิ่งแวดล้อม (EIA) มีมาตรการป้องกันผลกระทบสิ่งแวดล้อมที่สำคัญ เช่น 1)การควบคุมวิธีการทำเหมืองให้มีความมั่นคงแข็งแรงไม่ให้เกิดการทรุดตัวที่เป็นอันตรายต่อโครงสร้างที่อยู่อาศัยบนผิวดิน 2)มาตรการการจัดการกองเกลือ ฝุ่นเกลือ และน้ำเค็มของโครงการ
2.การประเมินสิ่งแวดล้อมระดับยุทธศาสตร์ (SEA) ทางตัวแทนกลุ่มผู้มีส่วนได้เสียโดยตรง ร้อยละ 63 เลือกที่จะให้มีการพัฒนาโครงการทำเหมืองบางพื้นที่อย่างมีเงื่อนไข กล่าวคือ มีมาตรการเพื่อลดกระทบต่อสิ่งแวดล้อมและชุมชน มีการจัดสรรค่าภาคหลวงแร่มาใช้พัฒนาชุมชนอย่างเหมาะสม และผู้ได้รับผลกระทบจะต้องได้รับค่าชดเชยที่เหมาะสม
3.การรับฟังความคิดเห็นของประชาชน ซึ่งได้ดำเนินการมาตั้งแต่ปี 2554 โดยล่าสุดเมื่อเดือน เม.ย.2559 จัดรับฟังความคิดเห็นของผู้มีส่วนได้ส่วนเสีย มีประชาชนเข้าร่วมประมาณ 2,000 คน มีผู้ไม่เห็นด้วยประมาณ 100 คน แต่ไม่ได้เป็นการลงมติ จึงไม่มีผลต่อการพิจารณาดำเนินโครงการ และในปี 2562 คณะกรรมการกำหนดเงินค่าทดแทนได้พิจารณากำหนดกรอบวงเงินค่าทดแทนกรณีมีการทำเหมืองใต้ดินให้แก่เจ้าของที่ดิน วงเงินรวม 1,200 ล้านบาท ซึ่งบริษัทเอเชีย แปซิฟิคฯ เป็นผู้รับผิดชอบ
นางสาวรัชดากล่าวด้วยว่า พื้นที่เหมืองแร่โพแทช ของบริษัท เอเชีย แปซิฟิคฯ ที่ได้สำรวจแล้วมีจำนวน 4 แปลง อยู่ในพื้นที่อำเภอเมือง และอำเภอประจักษ์ศิลปาคม จังหวัดอุดรธานี มีพื้นที่เหมืองใต้ดินประมาณ 26,446 ไร่ และพื้นที่บนดินประมาณ 1,681 ไร่ หากเหมืองแร่โพแทชเปิดดำเนินการได้ คาดการณ์ว่าจะสามารถสกัดโพแทชเซียมคลอไรด์ได้ประมาณ 2 ล้านตันต่อปี จะช่วยลดการพึ่งพาการนำเข้าแร่โพแทชเพื่อใช้ผลิตปุ๋ยจากต่างประเทศได้ ปัจจุบันไทยนำเข้าแร่โพแทชประมาณปีละ 800,000 ตัน มีมูลค่านำเข้าสูงถึง 7,600-10,000 ล้านบาท ทั้งนี้ มีอีก 2 บริษัทที่ได้รับประทานบัตรทำเหมืองแล้ว คือ บริษัทเหมืองแร่โปแตชอาเซียน จำกัด (มหาชน) จังหวัดชัยภูมิ และบริษัท ไทยคาลิ จำกัด จังหวัดนครราชสีมา แต่ยังไม่ได้เปิดการทำเหมือง